
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1132 

11 Σεπτεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Μεταβίβαση αρμοδιότητας στον Υπουργό Εργα¬ 
σίας και Κοιν. Ασφαλίσεων για τον καθορισμό 
ωραρίου εργασίας των υπαλλήλων του ΤΕΒΕπου 
υπηρετούν στις Δ/νσεις Συντάξεων Αττικής και 
Θεσσαλονίκης, Σάββατα και Κυριακές το έτος 


2000. 1 

Ανάθεση της εκμεταλλεύσεως των Δασών Απαγο¬ 
ρευμένων Ζωνών (ΑΖ) των Αμυντικών Περιοχών 
στις Δασικές Υπηρεσίες του Υπουργείου Γεωρ¬ 
γίας . 2 


Παροχή της εγγύησης του Δημοσίου για τις πιστωτι¬ 
κές διευκολύνσεις προς αποκατάσταση των ζη¬ 
μιών σε κατοικίες και κτιριακές εγκαταστάσεις 
που προκλήθηκαναπότις κατολισθήσεις του 1999 
στον οικισμό Άνω Τιθορέας (περιοχή Βιλίτσα) του 
Δήμου Τιθορέας του Νομού Φθιώτιδας (αναδημο¬ 


σίευση) . 3 

Νοσοκομειακή Επιτροπή Ιατρικής των μεταγγίσεων.. 4 

Σύνθεση και αρμοδιότητες Γνωμοδοτικής Επιτροπής 

Ακτοπλοϊκών Συγκοινωνιών (Γ.Ε.Α.Σ.). 5 

Συγκρότηση συνεργείου υπερωριακής απασχόλησης 
περιόδου 2000 υπαλλήλων της Δ/νσης Οικον. Υπη¬ 
ρεσιών Ν. Δράμας. 6 


Καθιέρωση και κατανομή Υπερωριακής Εργασίας Β' 
εξαμήνου 2000 για τις ανάγκες ποιοτικού -ποσοτι¬ 
κού ελέγχου, στους υπαλλήλους του Υπουργείου 
Γεωργίας που υπηρετούν στη Νομαρχιακή Αυ- 


τοδ/ση Πέλλας. 7 

Ανάθεση Αρμοδιοτήτων στους Αντιπρυτάνεις του 

Εθνικού Μετσοβίου Πολυτεχνείου. 8 

Παροχή αδείας μεταπώλησης γραμματοσήμων. 9 


ΑΠΟΦΑΣΕΙ Σ 

Αριθ. ΔΙΑΔΠ/Γ2γ/16484 (1) 

Μεταβίβαση αρμοδιότητας στον Υπουργό Εργασίας και 
Κοιν. Ασφαλίσεων για τον καθορισμό ωραρίου εργα¬ 
σίας των υπαλλήλων του ΤΕΒΕ που υπηρετούν στις 
Δ/νσεις Συντάξεων Αττικής και Θεσσαλονίκης, Σάββα¬ 
τα και Κυριακές το έτος 2000. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του 
Ν.1157/81 « Περί κυρώσεως της από 29 Δεκεμβρίου 
1980 πράξεως Νομοθετικού περιεχομένου του Προέ¬ 
δρου της Δημοκρατίας, περί καθιερώσεως πενθημέρου 
εβδομάδας εργασίας των δημοσίων εν γένει υπηρεσιών 
και ρυθμίσεως συναφών θεμάτων και τροποποιήσεως 
διατάξεων ταύτης». 

2. Τις διατάξεις των παρ. 1 και 2 του άρθρου 23 του νό¬ 
μου 1735/87 « Προσλήψεις στο Δημόσιο Τομέα, Κοινωνι¬ 
κός Έλεγχος κ.λ.π.». 

3. Τις διατάξεις του άρθρου 27 του Ν.2081/1992 (ΦΕΚ 
154/Α/1992) «Περιορισμός και Βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» με το οποίο προστέθηκε άρθρο 29 Α στο Ν. 1558/1985 
(ΦΕΚ 137/Α/1985) όπως τελικά αντικαταστάθηκε με το άρ¬ 
θρο 1 του Ν.2469/1997 (ΦΕΚ 38/Α/1997). 

4. Την αριθμ. 11187 (ΦΕΚ 630/τ.Β'/12-5-2000 απόφαση 
του Πρωθυπουργού και της Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων Υπουργού Εσωτερικών, Δημόσιας Διοίκησης και 
Αποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

5. Το έγγραφο αριθμ. Φ.35/2086/11-7-2000 του Υπουρ¬ 
γείου Εργασίας και Κοινωνικών Ασφαλίσεων με το οποίο 
επισημαίνεται η ανάγκη απασχόλησης υπαλλήλων του 
ΤΕΒΕπου υπηρετούν στις Δ/νσεις Συντάξεων Αττικής και 
Θεσσαλονίκης (Σάββατο και Κυριακή για την Αττική και 
Σάββατο για τη Θεσσαλονίκη) προκειμένου να αντιμετω- 
πισθεί το πρόβλημα που έχει δημιουργηθεί από τη συσ¬ 
σώρευση εκκρεμών συνταξιοδοτικών αποφάσεων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Το γεγονός ότι από τις διατάξεις της παρούσας από¬ 
φασης δεν πρθκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Μεταβιβάζουμε στον Υπουργό Εργασίας και Κοινωνι¬ 
κών Ασφαλίσεων την αρμοδιότητα να καθορίσει με από¬ 
φαση του το ωράριο εργασίας του προσωπικού του ΤΕΒΕ 
που υπηρετεί στις Δ/νσεις Συντάξεων Αττικής και Κεντρι¬ 
κής και Δυτικής Μακεδονίας, (Σάββατο και Κυριακή για 
την Αττική και Σάββατο για τη Θεσσαλονίκη) για το έτος 
2000, προκειμένου να αντιμετωπισθεί εγκαίρως το πρό¬ 
βλημα που έχει δημιουργηθεί από τη συσσώρευση εκ¬ 
κρεμών συνταξιοδοτικών αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2000 

Ο ΥΦΥΠΟΥΡΓΟΣ 

Λ. ΤΖΑΝΗΣ 


Αριθ. Φ.614.6/2/756155 (2) 

Ανάθεση της εκμεταλλεύσεως των Δασών Απαγορευμέ¬ 
νων Ζωνών (ΑΖ) των Αμυντικών Περιοχών στις Δασικές 
Υπηρεσίες του Υπουργείου Γεωργίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΓΕΩΡΓΙΑΣ 

Έχοντας υπόψη: 

α. Τις διατάξεις του ΑΝ 376/36 «Περί μέτρων ασφαλείας 
οχυρών θέσεων», όπως αυτός συμπληρώθηκε και τροπο¬ 
ποιήθηκε από τον Ν.2433/53. 

β. Τις σχετικές διατάξεις του ΑΝ 1839/39 «Περί διαχει- 
ρίσεως των εντός των Απαγορευμένων Ζωνών των Αμυ¬ 
ντικών Περιοχών Δημοσίων Κτημάτων». 

γ. Την υπ’ αριθμ. πρωτ. 29261/10 Οκτ 96 (ΦΕΚ 933) 
απόφαση Πρωθυπουργού «Καθορισμός αρμοδιοτήτων 
ΥΦΕΘΑ Αποστολάκη Δημητρίου», 
δ) Την αρ. 353001/2000 κοινή απόφαση του Πρωθυ¬ 
πουργού και του Υπουργού Γεωργίας, για την ανάθεση 
αρμοδιοτήτων. 

ε) Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Η εκμετάλλευση των Δασών Απαγορευμένων Ζωνών 
(ΑΖ) των Αμυντικών Περιοχών ανατίθεται στο Υπουργείο 
Γεωργίας, το οποίο έναντι των προσόδων από την εκμε¬ 
τάλλευση των αναφερθέντων Δασών αναλαμβάνει την 
υποχρέωση εκπληρώσεως των παρακάτω ειδικών όρων: 

α. Θα εξακολουθήσουν, να τηρούνται, χωρίς παρέκκλι¬ 
ση, όλα τα κατά την κρίση της Στρατιωτικής Υπηρεσίας 
επιβαλλόμενα κάθε φορά μέτρα οργανώσεως και ασφα¬ 
λείας των περιοχών τούτων, που προβλέπονται από τον 
ΑΝ 376/36 και Ν. 2433/53. 

β. Σε περίπτωση ανάγκης εκτελέσεως από μέρους του 
Υπουργείου Γεωργίας ή Εργολάβου οποιουδήποτε έρ¬ 
γου στις περιοχές αυτές, απαιτείται άδεια της αρμόδιας 
Στρατιωτικής Αρχής, για την προσαρμογή του έργου 
στις Στρατιωτικές ανάγκες και σύμφωνα με την προβλε- 
πόμενη διαδικασία από τους παραπάνω Νόμους, 
γ. Το Υπουργείο Γεωργίας υποχρεούται: 

(1) Πριν από κάθε υλοτομία στα δάση αυτά να παραδί- 
δει στην Αρμοδία Στρατιωτική Αρχή αντίγραφο του πίνα¬ 


κα υλοτομίας και του Δασοπονικού Χάρτου της δασοπο- 
νικής μελέτης που έχει εγκριθεί. 

(2) Να χορηγεί κάθε χρόνο στο Στρατό: 

(α) Είκοσι χιλιάδες (20.000) χωρικά κυβικά μέτρα καυ¬ 
σόξυλα με την τιμή των πέντε χιλιάδων πεντακοσίων δρχ 
(5.500) δρχ κατά Χ.Κ.Μ., που πρέπει να παραδίδονται σε 
οδικό δίκτυο. 

(β) Χίλια τριακόσια (1.300) κυβικά μέτραπριστής ξυλείας 
πεύκης - ελάτης δωρεάν, μέσω των Δημοστων Πριστηρίων. 

(γ) Χίλια (1.000) κυβικά μέτρα επί πλέον, σε περίπτωση 
ανάγκης της Στρατιωτικής Υπηρεσίας, με την μέση τιμή 
δημοπρασιών. Οι διαστάσεις της πριστής ξυλείας να είναι 
οι συνήθεις του Εμπορίου. 

δ. Τα καυσόξυλα: 

(1) θα προέρχονται κατά 100% από δρυ- πρίνο - γαύρο 
και οξυά, αποκλεισμένων αυτών από πεύκη, των σάπιων ή 
κουφαλερών. 

(2) Πρέπει να έχουν υλοτομηθεί το ελάχιστο 2-3 μήνες 
πριν από την παράδοση τους στη Στρατιωτική Υπηρεσία, 
διαφορετικά θα εκπίπτεται από την παραδιδόμενη ποσό¬ 
τητα ανάλογη ποσότητα και μέχρι ποσοστού 15% σαν 
απομείωση. 

(3) Πρέπει η διάμετρος των καυσοξύλων να κυμαίνεται από 
0,08 μέχρι 0,20 μέτρα και το μήκος από 1 μέχρι 1,30 μέτρα. 

(4) θα παραδίδονται, οποσδήποτε μέσα στο χρονικό 
διάστημα από την 1η Ιουνίου μέχρι και την 30η Σεπτεμ¬ 
βρίου του αυτού έτους. 

ε. Οι αναγκαιούσες, κατά Σχηματισμό, ποσότητες καυ¬ 
σοξύλων θα παραδίδονται κατά το δυνατό από τις πιο κο¬ 
ντινές προς αυτόν Δνσεις Δασών ή Δασαρχεία. 

στ. Τυχόν ανάγκες της Στρατιωτικής Υπηρεσίας σε καυ¬ 
σόξυλα πέραν των είκοσι χιλιάδων (20.000) χωρικών κυβι¬ 
κών μέτρων θα καλύπτονται από το Υπουργείο Γεωργίας, 
εφόσον υπάρχει δυνατότητα, με την τιμή που θα ισχύει κά¬ 
θε φορά από τις δημοπρασίες του Υπουργείου Γ εωργίας. 

ζ. Εφόσον ζητηθεί από την Στρατιωτική Υπηρεσία, το 
Υπουργείο Γ εωργίας θαπαρέχειτην έγκριση υλοτομίας από 
το Στρατό, ποσότητας καυσοξύλων από τα Δημόσια Δάση 
που βρίσκονται κοντά στις Μονάδες, χωρίςτην καταβολή τι¬ 
μήματος, και η οποία θα εκπίπτεται από την αντίστοιχη των 
είκοσι χιλιάδων (20.000) χωρικών κυβικών μέτρων. 

η. Το Υπουργείο Γ εωργίας επίσης υποχρεούται: 

(1) Να διατηρεί τους δασόδρομους, στους οποίους θα 
παραδίδονται τα καυσόξυλα, σε καλή κατάσταση από 
απόψεως ομαλότητας, για την αποφυγή αυτοκινητιστι- 
κών ατυχημάτων. 

(2) Να διευκολύνει την Στρατιωτική Υπηρεσία στην εξεύ- 
ρεσητου εργατικού προσωπικού, στους τόπους παραδόσε- 
ως των καυσοξύλων, για την φόρτωσή τους επί των οχημά¬ 
των και να παρέχει τα σχετικά στοιχεία για την αμοιβή του. 

θ. Τα έξοδα φορτώσεως - μεταφοράς των καυσοξύλων 
θα βαρύνουν την Στρατιωτική Υπηρεσία. 

2. Η παρούσα απόφαση έχει ΔΕΚΑΕΤΗ ισχύ και αρχίζει 
από την 11 Μάίου 2000 και λήγει την 10 Μάίου 2010. 

3. Το τίμημα των καυσοξύλων θα αναπροσαρμόζεται 
κάθε διετία με Κοινή Απόφαση των Υπουργών Εθνικής 
Άμυνας και Γ εωργίας. 

4. Σε περίπτωση που λόγοι ασφαλείας επιβάλλουν την 
εκμετάλλευση των Δημοσίων Δασών ΑΖ από την Στρατιω¬ 
τική Υπηρεσία, η απόφαση αυτή παύει να ισχύει κατόπιν 
Αποφάσεωςτου Υπουργού Εθνικής Άμυνας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Ιουνίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΓΕΩΡΓΙΑΣ 

ΔΗΜΗΤΡΙΟΣ ΑΠΟΣΤΟΛΑΚΗΣ Φ. ΧΑΤΖΗΜΙΧΑΛΗΣ 


Αριθ. 2/26377/0025 

(3) 

* Παροχή της εγγύησης του Δημοσίου για τις πιστωτικές 
διευκολύνσεις προς αποκατάσταση των ζημιών σε κα¬ 
τοικίες και κτιριακές εγκαταστάσεις που προκλήθηκαν 
από τις κατολισθήσεις του 1999 στον οικισμό Άνω Τι- 
θορέας (περιοχή Βιλίτσα) του Δήμου Τιθορέας του 
Νομού Φθιώτιδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ Α'τ. 143/95). 

2. Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/21-4- 
2000 «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

3. Την κοινή απόφαση του Υπουργού Εθνικής Οικονο¬ 
μίας και των Υφυπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών και ΠΕ.ΧΩ.ΔΕ. αριθ. 
οικ./3551/ΤΠ 32/31-3-2000, με την οποία εγκρίθηκε η Πα¬ 
ροχή πιστωτικών διευκολύνσεων για την αποκατάσταση 
των ζημιών σε κατοικίες και κτιριακές εγκαταστάσεις που 
προκλήθηκαν από τις κατολισθήσεις του 1999 στον οικι¬ 
σμό Άνω Τιθορέας (περιοχή Βιλίτσα) του Δήμου Τιθορέας 
του Νομού Φθιώτιδας. 

4. Τις αριθ. 7499/ΤΠ 32/31-1-2000, κοινή υπουργική 
απόφαση του Υπουργού Εθνικής Οικονομίας καιτων Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕ.ΧΩ.ΔΕ με τις οποίες επε- 
κτείνεται η από 28-7-1978 Πράξη Νομοθετικού Περιεχο¬ 
μένου όπως έχει κυρωθεί, τροποποιηθεί, συμπληρωθεί 
και ισχύει σήμερα στον οικισμό Άνω Τιθορέας (περιοχή 
Βιλίτσα) και στα άτομα που αναφέρονται σ’ αυτήν. 

5. Το αριθ. οικ. 4111 /ΤΠ 32/14-4-2000 έγγραφο του 

Υ.ΠΕ.ΧΩ.ΔΕ. με το οποίο ζητείται η παροχή της εγγύησης 
του Δημοσίου για τα δάνεια που θα. 

6. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 247/5-6-2000), 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου προς κάλυψη των ανωτέρω δα¬ 
νείων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος και τις εμπορικές 
Τράπεζες, για την κάλυψη κατά 100% των στεγαστικών 
δανείων που θα χορηγηθούν σε πληγέντες από τις κατο¬ 
λισθήσεις του 1999 στον οικισμό Άνω Τιθορέας (Βιλίτσα) 


* Αναδημοσιεύεται, διότι η αρχική δημοσίευση στο ΦΕΚ 
1033/22.8.2000/τ.Β' έγινε από εσφαλμένο αντίγραφο που 
κατέθεσε το Υπουργείο Οικονομικών.. 


του Δήμου Τιθορέας του Νομού Φθιώτιδας ιδιώτες, επι¬ 
χειρήσεις, εμπόρους και επαγγελματίες (περιλαμβανομέ- 
νων και των ελεύθερων επαγγελματιών) για την αποκατά¬ 
σταση των ζημιών τους, σύμφωνα με τους όρους και προ¬ 
ϋποθέσεις που αναφέρονται στις κοινές αποφάσεις του 
Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και ΠΕ.ΧΩ.ΔΕ. αριθ. οικ3551 //ΤΠ 32/31-3-2000 
και αριθ. 7499/ΤΠ 32/31-1-2000. 

Τα δάνεια αυτά θα χορηγούνται ανεξάρτητα από την 
ύπαρξη δυσμενών στοιχείων που δημιουργήθηκαν μετά 
τις πλημμύρες. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη τους, να ζητήσουν από το Δημόσιο (Γ.Λ.Κ. - Δ.25 - 
Δ') την εξόφληση των απαιτήσεών τους μετά από προη¬ 
γούμενη βεβαίωση τους στην αρμόδια Δημόσια Οικονο¬ 
μική Υπηρεσία (Δ.Ο.Υ.) στο λογ/σμό Νο 555 σαν έσοδο 
του λογ/σμού του Δημοσίου «Κεφάλαιον Ασφαλίσεως 
Χρηματοδοτήσεων εκ Κεφαλαίων ή εγγυήσει του Ελληνι¬ 
κού Δημοσίου» σύμφωνα με τις διατάξεις του Π.Δ/τος 
αριθ. 16/1989 (ΦΕΚ 6/5-1-1989 τ.Α') και τις οδηγίες της 
εγκυκλίου μας με αριθ. 98348/2945/8-8-1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μηνών 
για τον οποίο το Δημόσιο καλύπτει με την εγγύηση του 
τους τόκους υπερημερίας για κάθε καθυστερημένη δό¬ 
ση , την είσπραξη των ληξιπρόθεσμων εγγυημένων από το 
Δημόσιο δόσεων από τους πρωτοφειλέτες με την ίδια επι¬ 
μέλεια που δείχνουν και για τα δάνεια που χορηγούν χω¬ 
ρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφο τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα κ.λπ.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Τέλος οι δανείστριες Τράπεζες (Κεντρικά Καταστήμα¬ 
τα), παρακαλούνται να υποβάλλουν στο Γ.Λ.Κ. - Δ25 - Δ' 
κάθε εξάμηνο χωρίς καθυστέρηση, συγκεντρωτική κατά¬ 
σταση στην οποία να αναφέρεται η κίνηση των ανωτέρω 
δανείων που θα χορηγηθούν από αυτές και τα Υποκατα- 
στήματά τους, σύμφωνα με τις οδηγίες που έχουν δοθεί 
με την εγκύκλιό μας αριθ. 189030/24-12-75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 2000 

Ο ΥΦΥΠΟΥΡΓΟΣ 

Γ. ΔΡΥΣ 

Αριθ. Υ4γ/οικ. 11152 (4) 

Νοσοκομειακή Επιτροπή Ιατρικής των μεταγγίσεων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 10 της αρ. Α1α/9138/99 
Υπουργικής Απόφασης (Φ.Ε.Κ. 2158/Β/99) καθορισμού 
του τρόπου οργάνωσης και λειτουργίας της Ε.Ε. κ.λπ. 

2. Τις 4/145ης Ολ. 22.1.99 κ’ 7/150ης Ολ.715.7.99 απο¬ 
φάσεις του ΚΕ.Σ.Υ. 

3. Τα Πρακτικά της 100ης/14.12.98 Συναδρίασης της 
Επιτροπής Αιμοδοσίας. 

4. Την αριθμ. 2.850/18.4.2000 Κοινή Απόφαση Πρωθυ¬ 
πουργού και Υπουργού Υγείας και Πρόνοιας «Ανάθεση αρ¬ 
μοδιοτήτων στους Υφυπουργούς Υγείας και Πρόνοιας Χρι¬ 
στίνα Σπυράκη καιΔημήτριο Θάνο» (Φ.Ε.Κ. 565/Β/2000). 

5. Την ανάγκη προσαρμογής με τα ισχύοντα στους Διε¬ 
θνείς Οργανισμούς και στο Συμβούλιο της Ευρώπης για 
την Αιμοδοσία, αποφασίζουμε: 

Σε κάθε Νοσηλευτικό Ίδρυμα Ν.Π.Δ.Δ. ή Ν.Π.Ι.Δ. που 
εποπτεύεται από το Υπουργείο Υγείας και Πρόνοιας συ- 
στήνεται με απόφαση του Δ. Σ. μετά από γνώμη της Επι¬ 
στημονικής Επιτροπής, Νοσοκομειακή Επιτροπή Ιατρι¬ 
κής των μεταγγίσεων. 

Η Επιτροπή αποτελείται από τον υπεύθυνο γιατρό της 
αιμοδοσίας. (1) αναισθησιολόγο, (1) Χειρουργό, (1) Κλινι¬ 
κό γιατρό ή φαρμακοποιό και την Δ/ντρια ή Δ/ντή της νο¬ 
σηλευτικής υπηρεσίας καθώς και τον Δ/ντή ή Δ/ντρια της 
διοικητικής Υπηρεσίας. 

Η θητεία της Επιτροπής είναι τριετής. 

Σκοπός της Επιτροπής είναι: 

Η Ορθολογική Χρήση του αίματος και των Προϊόντων 
του από τα Κλινικά τμήματα των νοσοκομείων και τον πε¬ 
ριορισμό των ανεπιθύμητων συμβάντων κατά τη μεταγγι- 
σιοθεραπεία περιλαμβανόμενων και των λοιμώξεων που 
πιθανόν μεταγγίζονται με το αίμα. Ο κύριος στόχος της 
Επιτροπής αυτής είναι: 

1. Η διαμόρφωση των κατάλληλων στρατηγικών μεταγ- 
γισιοθεραπείας ανάλογα με τις ανάγκες των κλινικών τμη¬ 
μάτων. 

α. Τα κριτήρια για την μετάγγιση αίματος και προϊόντων 
του προτείνονται από τη νοσοκομειακή Επιτροπή, συζη- 
τούνται με τους Κλινικούς γιατρούς και γίνεται τελικά 
αποδοχή τους από όλο το επιστημονικό Προσωπικό του 
νοσοκομείου. 

β. Η αξιολόγηση της κατανάλωσης αίματος και προϊό¬ 
ντων του ανά κλινικό τμήμα και εκτίμηση της συμμόρφω¬ 
σης με την συνετή χρήση τόσο των ασταθών συσταπκών 
του αίματος (πλήρες αίμα, συμπυκνωμένα ερυθροκύττα- 
ρα, συμπυκνωμένα αιμοπετάλια και πρόσφατα κατεψυγ- 
μένο πλάσμα), όσο και των σταθερών παραγώγων του 
πλάσματος (λευκωματίνη, ανοσοσφαιρίνες κ.λπ.). 

2. Η παρακολούθηση των κανόνων καλής πρακτικής 
στις διαδικασίες παραγγελίας αίματος από το κλινικό τμή¬ 
μα, λήψης και αποστολής δείγματος αίματος από τον 


ασθενή στην αιμοδοσία, διακίνησής του προς μετάγγιση 
αίματος/προϊόντος του από την αιμοδοσία στην Κλινική ή 
Χειρουργείο και μετάγγισή του στον ασθενή. 

3. Η καταγραφή, ανάλυση και αξιολόγηση τυχόν ανεπι¬ 
θύμητων συμβάντωνπου σχετίζονται με τη μετάγγιση των 
ασταθών συστατικών του αίματος (πλήρες αίμα, συμπυ¬ 
κνωμένα ερυθροκύτταρα, συμπυκνωμένα αιμοπετάλια- 
πρόσφατα κατεψυγμένο πλάσμα). 

4. Η εκπαίδευση και συνεργασία του Προσωπικού της αι¬ 
μοδοσίας και των κλινικών τμημάτων στα θέματα της Ιατρι¬ 
κής των μεταγγίσεων. Η παρακολούθηση από τη νοσοκο¬ 
μειακή επιτροπή των δεδομένων της αιμοδοσίας - μετάγγι¬ 
σης θα γίνεται με την αρμόζουσα δεοντολογία και τα 
αποτελέσματα των αξιολογήσεων θα ανακοινώνονται με 
εμπιστευτικότητα (ανωνυμίατμήματος και ασθενούς) στην 
επιστημονική επιτροπή και τη Διοίκηση του Νοσοκομείου. 

Με τον τρόπο αυτό θα είναι δυνατή η συμμετοχή όλων 
των εμπλεκομένωνμερών στην αλυσίδα αιμοδοσίας - με¬ 
τάγγισης με σκοπό την προώθηση του έργου για την 
ασφάλεια του αίματος. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2000 

Η ΥΦΥΠΟΥΡΓΟΣ 

X. ΣΠΥΡΑΚΗ 

Αριθ. 3313/01/2000 (5) 

Σύνθεση και αρμοδιότητες Γνωμοδοτικής Επιτροπής 
Ακτοπλοϊκών Συγκοινωνιών (Γ.Ε.Α.Σ.). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 171 παρ. 4του ΝΔ 187/73 (ΦΕΚ261 Α), με 
το οποίο κυρώθηκε ο Κώδικας Δημοσίου Ναυτικού Δικαί¬ 
ου (Κ.Δ.Ν.Δ.) 

β) Το Π.Δ. 684/76 (ΦΕΚ 249 Α') «περί διατάξεων αφορω- 
σών την δι’ επιβατηγών πλοίων εξυπηρέτησιν των ακτο¬ 
πλοϊκών συγκοινωνιών της χώρας». 

γ) Το Π .Δ. 242/99 (ΦΕΚ 201 Α') «Οργανισμός ΥΕΝ». 

δ) Το άρθρο 29 Α'του Ν. 1558/1985 (ΦΕΚ 137 Α'), όπως 
προστέθηκε με το άρθρο 27 του Ν. 2081/1992 (ΦΕΚ 154 
Α') και τροποποιήθηκε με το άρθρο 1 παρ. 2α του Ν. 
2469/97 (ΦΕΚ 38 Α'). 

ε) Το γεγονός ότι από τις διατάξεις της παρούσης Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

Εκτιμώντας: 

α) Την αναγκαιότητα ολοκληρωμένης μελέτης των θε¬ 
μάτων εσωτερικών θαλασσίων μεταφορών, λόγω της 
ιδιομορφίας τους και των επιπτώσεων στην οικονομική 
και κοινωνική δραστηριότητα, την περιφερειακή ανάπτυ¬ 
ξη και τον τουρισμό. 

β) Την αξία της γνώμης όλων των εμπλεκομένων φορέ¬ 
ων αυτοδιοίκησης, επιχειρήσεων και χρηστών, αποφασί¬ 
ζουμε: 

1. Η Γνωμοδοτική Επιτροπή Ακτοπλοϊκών Συγκοινωνιών 
(ΓΕΑΣ) αποτελείται από τους: 

α. Γ ενικό Γ ραμματέα ΥΕΝ, ως Πρόεδρο. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

β. Αρχηγό Λιμενικού Σώματος. 

γ. Εκπρόσωπο της Ένωσης Νομαρχιακών Αυτοδιοική¬ 
σεων Ελλάδος (ΕΝΑΕ). 

δ. Εκπρόσωπο της Κεντρικής Ένωσης Δήμων και Κοι¬ 
νοτήτων Ελλάδος (ΚΕΔΚΕ). 

ε. Εκπρόσωπο Ναυτικού Επιμελητηρίου Ελλάδος (ΝΕΕ) 
στ. Εκπρόσωπο του Ξενοδοχειακού Επιμελητηρίου Ελλά¬ 
δος (ΞΕΕ). 

ζ. Εκπρόσωπο της Κεντρικής Ένωσης Επιμελητηρίων 
Ελλάδος (ΚΕΕΕ). 

η. Εκπρόσωπο της Ένωσης Εφοπλιστών Ακτοπλοΐας 
(ΕΕΑ.) 

θ. Κλαδάρχη Επιθεώρησης Εμπορικών Πλοίων (ΥΕΝ/ 
ΚΕΕΠ). 

ι. Διευθυντή Θαλασσίων Συγκοινωνιών (ΥΕΝ/ΔΘΣ). 
ια. Διευθυντή Λιμένων και Λιμενικών Έργων (ΥΕΝ/ΔΛΛΕ) 
ιβ. Έναν Νομικό ή Οικονομολόγο ή Συγκοινωνιολόγο, 
ως Μέλη. 

Ο Πρόεδρος σε περίπτωση απουσίας ή κωλύματος ανα¬ 
πληρώνεται από τον Αρχηγό του Λιμενικού Σώματος. 

2. Κατά περίπτωση καλούνται να συμμετέχουν στην 
ανωτέρω Επιτροπή, κατά την κρίση του Προέδρου, ανά¬ 
λογα με τα θέματα που θα συζητηθούν και χωρίς δικαίω¬ 
μα ψήφου και οι ακόλουθοι: 
α. Γ ενικός Γ ραμματέας της εκάστοτε Περιφέρειας 
β. Εκπρόσωπος του Υπουργείου Αιγαίου 
γ. Εκπρόσωπος του ΕΟΤ 

δ. Εκπρόσωπος της Πανελλήνιας Ένωσης Πορθμείων 
Εσωτερικού 

ε. Εκπρόσωπος της Ιεράς Κοινότητας του Άγιου Όρους 
στ. Εκπρόσωπος του Συνδέσμου των εν Ελλάδι Τουρι¬ 
στικών και Ταξιδιωτικών Γ ραφείων 
ζ. Εκπρόσωπος της Ένωσης Ομοσπονδιών Φορτηγών 
Αυτοκινήτων Εθνικών Μεταφορών 
ι. Εκπρόσωπος της αντιπροσωπευτικότερης Ένωσης 
Ναυτικών Πρακτόρων Ακτοπλοΐας 


Αριθ. 1141 (6) 

Συγκρότηση συνεργείου υπερωριακής απασχόλησης πε¬ 
ριόδου 2000 υπαλλήλων της Δ/νσης Οικον. Υπηρεσιών 
Ν. Δράμας. 

Ο ΝΟΜΑΡΧΗΣΔΡΑΜΑΣ 

Έχοντας υπόψη: 

1. Τις διατάξεις του άρθρου 39 του Ν. 2218/94 

2. Τις διατάξεις της παραγράφου 7 άρθρο 25 του 
Ν.2738/1999 

3. Τις διατάξειςτου άρθρου 15του Ν.2592/98 όπως αυ¬ 
τές αντικατέστησαν τις διατάξεις των παραγραφ. 1,2 του 
άρθρου 18 του Ν. 2470/97 

α/α Ονοματεπώνυμο 


3. Αντικείμενο της Γνωμοδοτικής Επιτροπής Ακτοπλοϊ¬ 
κών Συγκοινωνιών είναι η εξέταση και η αιτιολογημένη 
γνώμη σε θέματα: 

α) δρομολογήσεων πλοίων σε όλες τις ακτοπλοϊκές 
γραμμές, 

β) προγραμματισμού δρομολογίων στις κύριες, δευτε- 
ρεύουσες και γραμμή Αργοσαρωνικού, 

γ) καθορισμού ναυλολογίου και εκπτώσεων επ’ αυτού, 

δ) μισθώσεων αγόνων γραμμών και 

ε) κάθε άλλο θέμα που ορίζουν οι σχετικές διατάξεις. 

4. Οι εκπρόσωποι των συλλογικών φορέων που προβλέ- 
πονται στην παράγραφο 1 και 2 ορίζονται από τους εν λόγω 
φορείς και γνωστοποιούνται εγγράφως στο ΥΕΝ, μέσα 
στην προθεσμία που ορίζεται από την έγγραφη πρόσκληση 
του Υπουργού. Σε διαφορετική περίπτωση η σύνθεση της 
ΓΕΑΣ συμπληρώνεται με απόφαση του Υπουργού. 

5. Η θητεία των μελών της Επιτροπής είναι ετήσια και 
ορίζεται τον μήνα Σεπτέμβριο κάθε έτους, με απόφαση 
του Υπουργού Ε.Ν., μπορεί δε να παραταθεί για χρονικό 
διάστημα μέχρι δύο (2) μηνών. 

6. Η Επιτροπή συνέρχεται μετά από πρόσκληση του 
Προέδρου, αφού λάβει γνώση των εκάστοτε εκκρεμού- 
ντων θεμάτων, από τις αρμόδιες Διευθύνσεις του ΥΕΝ ή 
του Υπουργείου Αιγαίου κατά περίπτωση, σε τακτικές, ή 
σε έκτακτες συνεδριάσεις. 

7. Με την παρούσα καταργείται κάθε άλλη προγενέστε¬ 
ρη Υπουργική απόφαση που αναφέρεται στη σύνθεση και 
τη λειτουργία της ΓΕΑΣ. 

8. Να κοινοποιηθεί για εκτέλεση και να δημοσιευθεί 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 31 Αυγούστου 2000 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


4. Το 2/88487/0022/7-12-1999 έγγραφο της 22ης μισθο- 
λογίουτου Γ.Λ.Κ. «παροχή οδηγιώνγιατην υλοποίηση της 
μισθολογικής πολιτικής έτους 2000». 

5 Τις ανάγκες της Δ/νσης Οικονομικών για επιτάχυνση 
των εργασιών έγκαιρης σύνταξης του Προϋπολογισμού 
Οικ. έτους 2001, αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης για το χρονικό διάστημα από1/8/00 έως 30/09/2000, 
των υπαλλήλων της Δ/νσης Οικονομ. Υπηρεσιών κατά τις 
απογ. ώρες, όλες τις ημέρες της εβδομάδας, οι οποίοι θα 
απασχοληθούν με την σύνταξη του προϋπολογισμού της 
Ν.Α. για το οικονομικό έτος 2001 και με την συμφωνία των 
λογ/σμών τράπεζας Α εξαμήνου 2000. 


Ειδικότητα 


Μήνες, 
8ος 9ος 


Είδος Εργασιών) 


Οικον/γος 

15 

60 

Οικον/γος 

75 

0 

Οικον/γος 

35 

40 

Διοικητικός 

30 

30 

Διοικητικός 

30 

30 

Διοικητικός 

30 

30 

Διοικητικός 

30 

30 

Διοικητικός 

0 

30 

Διοικητικός 

0 

30 

Επιμελητής 

30 

30 

ΣΥΝΟΛΟ 

275 

310 


Προϊστάμ. Υπηρεσίας 
Σύνταξη Προϋπ/σμου 2001 
Σύνταξη Προϋπ/σμού 2001 
Συμφωνία Τραπ.Λογ/σμών- 
Συμφωνία Τ ραπ.Λογ/σμών- 
Συμφωνία Τραπ.Λογ/σμών- 
Συ μφωνία Τ ραπ .Λογ/σμών- 
Συμφωνία Τ ραπ.Λογ/σμών- 
Συμφωνία Τραπ.Λογ/σμών- 
Συ μφωνία Τραπ.Λογ/σμών- 


σύνταξη προϋπ.2001 
σύνταξη προϋπ.2001 
σύνταξη προϋπ.2001 
■σύνταξη προϋπ.2001 
σύνταξη προϋπ.2001 
σύνταξη προϋπ.2001 
■σύνταξη προυπ.2001 


1 Γεώργ. Καλτουρουμίδης, 

2 Χρήστος Ερίκης 

3 Στέλιος Παρδαλίδης 

4 Ανδρέας Ευθυμιάδης 

5 Ευθυμία Βεζυτζόγλου 

6 Μαρία Εφραιμίδου 

7 Ηρακλής Κων/νίδης 

8 Θεόδωρος Στεφανιδης 

9 Άγγελος Δούσκος 

10 Νικόλαος Καρπέτης 

Εξουσιοδοτούμετον Προϊστάμενο της Οικον. Δ/νσης να 
συγκροτήσει με απόφασή του τα ανάλογα συνεργεία υπε- 
ρωριακής απασχόλησης των πιο πάνω υπαλλήλων. 

Από τις διατάξεις αυτής της οποίας προκαλείται δαπά¬ 
νη ύψους 900.000 δρχ. εις βάρος του προϋπολογισμού 
της Νομαρχιακής Αυτ/σης Δράμας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 8 Αυγούστου 2000 
Ο Νομάρχης 
ΚΩΝ/ΝΟΣ ΕΥΜΟΙΡΙΔΗΣ 

Αριθ. 5687 (7) 

Καθιέρωση και κατανομή Υπερωριακής Εργασίας Β' εξα¬ 
μήνου 2000 για τις ανάγκες ποιοτικού -ποσοτικού ελέγ¬ 
χου, στους υπαλλήλουςτου Υπουργείου Γ εωργίαςπου 
υπηρετούν στη Νομαρχιακή Αυτοδ/ση Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1) Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98) που αντικαθιστά το άρθρο 18του Ν. 2470/97 
(ΦΕΚ 40/Α/21.3.97) «Αναμόρφωση μισθολογίου προσωπι¬ 
κού Δημόσιας Διοίκησης και άλλες συναφείς διατάξεις». 

2) Τις διατάξεις του άρθρου 10 του Ν. 2606/98 (ΦΕΚ 
89/Α/22.4.98) «Μισθολογικές ρυθμίσεις κ.τ.λ.». 

3) Τις διατάξεις της παρ. 7 του άρθρου 35 του Ν. 
2738/9.9.99 (ΦΕΚ180/Α). 

4) Το έγγραφο του Υπουργείου Γεωργίας αρ. 372549/4- 
7-2000 «Υπερωρίες Β' εξαμήνου 2000 για τους υπαλλή¬ 
λους του Υπουργείου Γεωργίας που υπηρετούν στις Νο¬ 
μαρχιακές Αυτοδιοικήσεις». 

5) Την ανάγκη καθιέρωσης υπερωριακής εργασίας των 
υπαλ/λων της Δ/νσης Γεωργίας της Νομαρχίας μας που 
απασχολούνται με τον ποιοτικό και ποσοτικό έλεγχο ρο¬ 
δάκινων κ.λ.π.. 

6) Το γεγονός ότι από την απόφαση μας αυτή προκαλεί- 
ται δαπάνη 1.950.000 δρχ. η οποία θα βαρύνει τις πιστώσεις 
του προϋπολογισμού του Κ.Τ.Γ.Κ και Δασών, Φ0293, ΚΑΕ 
0511,0512 και 0521 και 0522 Ν.Α ΠΕΛΛΑΣ, αποφασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη εξαιρετικών ή απρόβλεπτων ανα¬ 
γκών για τους Υπαλ/λους της Δ/νσης Γεωργίας Έδεσσας 
που θα απασχοληθούν με τον ποιοτικό και ποσοτικό έλεγ¬ 
χο των προσκομιζομένων στις Γεωργικές Βιομηχανίες γε¬ 
ωργικών προϊόντων (ροδάκινων κ.λ.π.) για μεταποίηση το 
Β' εξάμηνο του 2000. 

1) Για τους Υπαλ/λους της Δ/νσης Γ εωργίας Έδεσσας 
που θα ασχοληθούν στον ποιοτικό και ποσοτικό έλεγχο 
ροδάκινων κ.λ.π. για μεταποίηση, σύνολον ωρών υπερω- 
ριακής απογευματινής εργασίας μέχρι 900 και υπερωρια- 
κής εργασίας νυχτερινών, Κυριακών και εξαιρέσιμων μέ¬ 
χρι 300 και συνολικής δαπάνης μέχρι 1.950.000δρχ. 

Αριθμός Υπαλ/λων που θα απασχοληθούν υπερωριακά 
(α), ωρών απογευματινής εργασία (β), και ωρών υπερω- 
ριακής εργασίας νυχτερινών, Κυριακών και εξαιρέσιμων 
(γ) κατά μήνα για τον ποιοτικό - ποσοτικό έλεγχο γεωργι¬ 
κών προϊόντων για μεταποίηση. 

Δ/νση Γεωργίας Ιούλιος Αύγουστος Σεπτέμβριος 
αβγαβγ αβ γ 

Έδεσσας 10 350 100 10 300 100 5 250 100 


Η παρούσα απόφαση που ισχύει από 14.7.2000 να δη- 
μοσιευθεί στην Εφημερίδα της Κυβερνήσεως. 

Έδεσσα, 14 Αυγούστου 2000 

Ο Νομάρχης 
ΜΙΧ. ΚΑΡΑΜΑΝΗΣ 

Αριθ. 15156 (8) 

Ανάθεση Αρμοδιοτήτων στους Αντιπρυτάνειςτου Εθνι¬ 
κού Μετσοβίου Πολυτεχνείου. 

Ο ΠΡΥΤΑΝΗΣ ΤΟΥ ΕΘΝΙΚΟΥ 

ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

α) τις διατάξεις του άρθρου 3, παρ. 1 εδαφ. στ, περιπτ. 
VIII του Ν. 2083/92, σύμφωνα με τις οποίες ο Πρύτανης, 
κατά την άσκηση των καθηκόντων του, επικουρείται από 
τους δύο Αντιπρυτάνεις, οι οποίοι ασκούν τις αρμοδιότη¬ 
τες που αναθέτει σε καθέναν από αυτούς το Πρυτανικό 
Συμβούλιο, 

β) την από 1 η Σεπτεμβρίου 2000 ομόφωνη απόφαση του 
Πρυτανικού Συμβουλίου, 

γ) τις διατάξεις του άρθρου Ι,παρ. 1 γ, του Ν.301/76 και 

δ) το γεγονός ότι από τις διατάξεις της προαναφερόμε- 
νης απόφασης του Πρυτανικού Συμβουλίου δεν προκα- 
λείται δαπάνη σε βάρος του κρατικού προϋπολογισμού ή 
του προϋπολογισμού του Ε.Μ.Π., 

ανατίθενται στους Αντιπρυτάνεις του Ιδρύματος οι πα¬ 
ρακάτω αρμοδιότητες: 

1. Στον Αντιπρύτανη Οικονομικού Προγραμματισμού 
και Ανάπτυξης, Σίμο Ευθυμίου Σιμόπουλοτην αρμοδιότη¬ 
τα σε θέματα Οικονομικών Υπηρεσιών και Οικονομικού 
Προγραμματισμού, Ανάπτυξης, Ερευνητικών Δραστηριο¬ 
τήτων, Πληροφορικής, Η/Υ, Δικτύων και Μηχανοργάνω¬ 
σης, Πανεπιστημιακών Συγγραμμάτων και Εκδόσεων, 
εποπτείας του Ειδικού Νομικού Προσώπου Ιδιωτικού δι¬ 
καίου με την επωνυμία «Εταιρεία Διαχειρίσεως και Αξιο- 
ποιήσεωςτης Περιουσίας του Ε. Μ. Πολυτεχνείου» και των 
άλλων ΝΠΙΔ, τα οποία ανήκουν στο ίδρυμα ή στα οποία το 
ίδρυμα συμμετέχει, με εξαίρεση τα ΕΠΙ, τα οποία υπόκει- 
νται στην αρμοδιότητα της Συγκλήτου, καθώς και το δι¬ 
καίωμα υπογραφής στις παρακάτω περιπτώσεις: 

• Προγραμμάτων επιστημονικής έρευνας, εγκεκριμέ¬ 
νων από τα αρμόδια όργανα του Ιδρύματος και μετά από 
υπογραφή των σχετικών συμβάσεων και από τους νόμι¬ 
μους εκπροσώπους των αντίστοιχων φορέων χρηματο¬ 
δότησης. 

• Συμβάσεων με τους ερευνητές που πρόκειται να ερ¬ 
γαστούν για την εκτέλεση των ερευνητικών προγραμμά¬ 
των της προηγούμενης παραγράφου και κάθε εγγράφου 
σχετικού με τις συμβάσεις αυτές. 

• Θεμάτων διαχείρισηςτωνΚληροδοτημάτωντου Ιδρύ¬ 
ματος. 

• Αποφάσεων ορισμού επιτροπών για τη διενέργεια 
διαγωνισμών προμηθειών, των αντίστοιχων επιτροπών 
παραλαβής. 

• Συμβάσεων με προμηθευτές του Ιδρύματος αρμοδιό- 
τητος της Δ/νσης Οικονομικών Υπηρεσιών, μετά την 
έγκριση κατακύρωσης της προμήθειας από τα αρμόδια 
όργανα του Ιδρύματος. 

• Θεμάτων διαχείρισης του ΚΠΣ και ελέγχου όλων των 

εσόδων και δαπανών των αντίστοιχων έργων που ανατί¬ 
θενται στο ΕΜΠ. 

• Εγκρίσεων για την έκδοση και διανομή διδακτικών 
συγγραμμάτων σε εκτέλεση σχετικών αποφάσεων των 
αρμοδίων οργάνων. 

2. Στον Αντιπρύτανη επί των Ακαδημαϊκών Υποθέσεων 
και Προσωπικού Ανδρέα Γεωργίου Ανδρεόπουλο την αρ¬ 
μοδιότητα σε θέματα Ακαδημαϊκών Υποθέσεων, Γενικής 
Δ/νσης Τεχνικών Υπηρεσιών, Προσωπικού της Κεντρικής 
Διοίκησης, της Δ/νσης Βιβλιοθήκης και των Γραμματειών 
Τμημάτων, καθώς και, κατά περίπτωση, το δικαίωμα υπο¬ 
γραφής στα ακόλουθα: 

• Θέματα σπουδών, όπως εφαρμογή προγραμμάτων 
σπουδών, ορισμός διδασκόντων, τήρηση διαδικασιών και 
παροχή στατιστικών και απολογιστικών στοιχείων. 

• Θέματα προπτυχιακών και μεταπτυχιακών φοιτητών 
και Συνεχιζόμενης Εκπαίδευσης, όπως εγγραφές και κα¬ 
τατάξεις πτυχιούχων ή αλλοδαπών φοιτητών, καθώς και 
συμβάσεις με υποτρόφους μεταπτυχιακούς φοιτητές ή 
ζητημάτων σχετικών με χορήγηση δανείων, υποτροφιών 
και βραβείων, σε φοιτητές του Ιδρύματος μετά από τις 
σχετικές αποφάσεις των αρμοδίων οργάνων, 

• Υπηρεσιακές μεταβολές του Προσωπικού της Κε¬ 
ντρικής Διοίκησης, των Γ ραμματειών των Τμημάτων, κα¬ 
θώς και της Δ/νσης Βιβλιοθήκης. 

• Αναγνώριση προϋπηρεσίας (Ν, 1379/83). 

• Αποφάσεις χορηγήσεων αδειών μελών ΔΕΠ. 

• Αποφάσεις ορισμού επιτροπών για τη διενέργεια δια¬ 
γωνισμών έργων, καθώς και των αντιστοίχων επιτροπών 
παραλαβής. 

• Συμβάσεις ανάθεσης έργων αρμοδιότητας Γενικής 
Δ/νσης Τεχνικών Υπηρεσιών μετά από την έγκριση κατα- 
κύρωσής τους από τα αρμόδια όργανα του Ιδρύματος. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2000 
Ο Πρύτανης 

ΘΕΜΙΣΤΟΚΛΗΣ Σ. ΞΑΝΘΟΠΟΥΛΟΣ 


(9) 

Παροχή αδείας μεταπώλησης γραμματοσήμων. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΛΤΑ 
(Συνεδρίαση 1063/31.8.2000, θέμα 3) 

Έχοντας υπόψη: 

α) Τη διάταξη της παραγρ. 2 στοιχείο ζ'του άρθρον 26 
του νόμου 2668/98 «Οργάνωση του τομέα παροχής ταχυ¬ 
δρομικών υπηρεσιών και άλλες διατάξεις» (Α 282) και 

β) Τη διάταξη του τελευταίου εδαφίου της παραγρ. 2 
του άρθρου 26 του ως άνω νόμου 

γ) Την Α. Υ. Οικ. 1033364/218/0015/10.1.2000, αποφασί¬ 
ζει: 

1. Η άδεια προς φυσικά ή νομικά πρόσωπα να πωλούν 
ταχυδρομικά ένσημα (μεταπωλητές γραμματοσήμων) 
παρέχεται από τον ΕΛΤΑ με σύμβαση μεταξύ αυτού και 
του μεταπωλητή. 

2. Η πώληση των γραμματοσή μων προς το κοινό από τους 
μεταπωλητές θα γίνεται μόνο στην ονομαστική τους αξία. 

3. Οι Μεταπωλητές γραμματοσήμων πρέπει να διαθέ¬ 
τουν προς το κοινό όλες τις κλάσεις των γραμματοσήμων 
που αντιστοιχούν στην αποστολή της αλληλογραφίας του. 

4. Τα σημεία εγκατάστασης των Μεταπωλητών - εξαι- 
ρουμένωντων Περιπτέρων» πρέπει να βρίσκονται σε ικα¬ 
νή απόσταση από τα Ταχυδρομικά Πρακτορεία. 

5. Το ανώτατο όριο της συνολικής αξίας γραμματοσή¬ 
μων που διατίθενται κατά μήνα στους Μεταπωλητές 
γραμματοσήμων καθώς και το ποσοστό έκπτωσης που 
χορηγείται σ’ αυτούς για να τα μεταπωλούν στην ονομα¬ 
στική τους αξία καθορίζεται με απόφαση του Δ.Σ ΕΛΤΑ, η 
οποία τροποποιείται με όμοια μεταγενέστερη απόφαση. 
Με την ίδια απόφαση καθορίζονται οι γενικοί όροι λει¬ 
τουργίας της σύμβασης, η διαδικασία εφοδιασμού των 
Μεταπωλητών με γραμματόσημα, η επίβλεψη από το οι¬ 
κείο Ταχυδρομικό Γ ραφείο, οι όροι καταγγελίας της σύμ¬ 
βασης, καθώς και η αρμοδιότητα για την υπογραφή των 
συμβάσεων αυτών από στελέχη του ΕΛΤΑ. 

Δεν προκαλείται δαπάνη από την εφαρμογή της παρού¬ 
σας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γραμματέας του Δ.Σ. 

ΜΕΛΕΤΗΣ ΔΟΥΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 
β-ΓΠ3ίΙ: ννθβΠ133ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































